Document ID: 32006R1250

32006R1250
L 227/23
JURNALUL OFÍCIAL AL UNIUNII EUROPENE
REGULAMENTUL (CE) NR. 1250/2006 AL COMISIEI
din 18 august 2006
de modificare a Regulamentului (CE) nr. 1973/2004 de stabilire a normelor de aplicare a Regulamentului (CE) nr. 1782/2003 al Consiliului în ceea ce privește schemele de ajutor prevăzute la titlurile IV și IVa din respectivul regulament și utilizarea terenurilor retrase din circuitul agricol pentru producția de materii prime
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 145,
întrucât:
(1)
Regulamentul (CE) nr. 1973/2004 al Comisiei (2) stabilește normele de aplicare a Regulamentului (CE) nr. 1782/2003 în ceea ce privește schemele de ajutor prevăzute la titlurile IV și IVa din respectivul regulament și utilizarea terenurilor retrase din circuitul agricol pentru producția de materii prime în cadrul schemei de plată unică prevăzute la titlul III din respectivul regulament și al plății pe suprafață pentru marile culturi prevăzute la titlul IV capitolul 10 din respectivul regulament.
(2)
Articolul 3 din Regulamentul (CE) nr. 1973/2004 stabilește informațiile pe care statele membre trebuie să le transmită Comisiei, precum și diferitele date la care informațiile respective trebuie transmise. Regulamentul (CE) nr. 1973/2004 impune, de asemenea, trimiterea de informații suplimentare privind diversele scheme de ajutor. Pentru simplificare, informațiile necesare care trebuie trimise Comisiei trebuie clarificate pe parcursul întregului an.
(3)
În conformitate cu articolul 64 din Regulamentul (CE) nr. 1973/2004, prin „retragerea terenurilor din circuitul agricol” se înțelege întreruperea cultivării unei suprafețe eligibile pentru a beneficia de plăți pe suprafață în conformitate cu articolul 108 din Regulamentul (CE) nr. 1782/2003. Pentru a cuprinde toate schemele de retragere din circuitul agricol reglementate de articolul 107 din regulamentul respectiv trebuie extins domeniul de aplicare a definiției menționate dincolo de dispozițiile articolului 107 alineatul (1).
(4)
Articolul 171cj din Regulamentul (CE) nr. 1973/2004 prevede ca greutatea tutunului pe baza căreia se calculează ajutorul să fie adaptată în cazul în care nivelul de umiditate este mai mare sau mai mic decât nivelul stabilit în anexa XXVIII la regulament pentru soiul în cauză. Nivelurile menționate trebuie adaptate pentru a include versiunea corectă stabilită în colaborare cu statele membre în cauză.
(5)
Prin urmare, Regulamentul (CE) nr. 1973/2004 ar trebui modificat în consecință.
(6)
Măsurile prevăzute de prezentul regulament sunt conforme cu avizul Comitetului de gestionare a plăților directe,
ADOPTĂ PREZENTUL REGULAMENT:
Articolul 1
Regulamentul (CE) nr. 1973/2004 se modifică după cum urmează:
1.
Articolul 3 se înlocuiește cu următorul text:
„Articolul 3
Comunicări
(1) Statele membre transmit Comisiei pe cale electronică următoarele date:
(a)
până la data de 1 septembrie din anul în cauză:
(i)
suprafața totală pentru care s-a solicitat ajutor în următoarele cazuri:
-
primă specială de calitate pentru grâul dur, prevăzută la articolul 72 din Regulamentul (CE) nr. 1782/2003;
-
primă pentru proteaginoase, prevăzută la articolul 76 din Regulamentul (CE) nr. 1782/2003;
-
ajutor special pentru orez, prevăzut la articolul 79 din Regulamentul (CE) nr. 1782/2003, repartizat între soiurile indica și japonica;
-
plată pe suprafață pentru fructele cu coajă lemnoasă, prevăzută la articolul 83 din Regulamentul (CE) nr. 1782/2003, repartizată între soiurile de arbori cu fructe cu coajă lemnoasă;
-
ajutor pentru culturi energetice, prevăzut la articolul 88 din Regulamentul (CE) nr. 1782/2003;
-
plată pe suprafață pentru marile culturi, prevăzută la articolul 100 din Regulamentul (CE) nr. 1782/2003, pe suprafață de bază în conformitate cu anexa IV la prezentul regulament și cu respectarea formatului standard din anexa IX la prezentul regulament;
-
ajutor special pentru bumbac, prevăzut la articolul 110a din Regulamentul (CE) nr. 1782/2003;
-
ajutor pentru plantații de măslini, prevăzut la articolul 110g din Regulamentul (CE) nr. 1782/2003, repartizat pe categorii;
-
ajutor pe suprafață pentru hamei, prevăzut la articolul 110n din Regulamentul (CE) nr. 1782/2003;
-
schema de plată unică pe suprafață, prevăzută la articolul 143b din Regulamentul (CE) nr. 1782/2003;
(ii)
cantitatea totală pentru care s-a solicitat ajutorul în următoarele cazuri:
-
primă pentru produse lactate, prevăzută la articolul 95 din Regulamentul (CE) nr. 1782/2003;
-
plăți suplimentare pentru producătorii de produse lactate, prevăzute la articolul 96 din Regulamentul (CE) nr. 1782/2003;
(iii)
numărul total al cererilor, în cazul primelor pentru ovine și caprine prevăzute la articolul 111 din Regulamentul (CE) nr. 1782/2003, folosind modelul de formular din anexa XI la prezentul regulament;
(b)
până la data de 15 octombrie din anul în cauză, suprafața totală stabilită, în următoarele cazuri:
-
primă pentru proteaginoase, prevăzută la articolul 76 din Regulamentul (CE) nr. 1782/2003;
-
ajutor pentru culturi energetice prevăzut la articolul 88 din Regulamentul (CE) nr. 1782/2003;
(c)
până la data de 15 noiembrie din anul în cauză:
(i)
suprafața totală stabilită folosită pentru calculul coeficientului de reducere în următoarele cazuri:
-
primă specială de calitate pentru grâul dur, prevăzută la articolul 72 din Regulamentul (CE) nr. 1782/2003;
-
ajutor special pentru orez, prevăzut la articolul 79 din Regulamentul (CE) nr. 1782/2003, repartizat între soiurile indica și japonica, precum și informații detaliate pentru fiecare soi de orez, fiecare suprafață și subsuprafață de bază, folosind modelul de formular din anexa III la prezentul regulament;
-
plată pe suprafață pentru fructele cu coajă lemnoasă, prevăzută la articolul 83 din Regulamentul (CE) nr. 1782/2003, repartizată între soiurile de arbori cu fructe cu coajă lemnoasă;
-
plată pe suprafață pentru marile culturi, prevăzute la articolul 100 din Regulamentul (CE) nr. 1782/2003, pe suprafață de bază în conformitate cu anexa IV la prezentul regulament și cu respectarea formatului standard din anexa IX la prezentul regulament;
-
ajutor special pentru bumbac, prevăzut la articolul 110a din Regulamentul (CE) nr. 1782/2003;
-
ajutor pentru plantații de măslini, prevăzut la articolul 110g din Regulamentul (CE) nr. 1782/2003, repartizat pe categorii;
-
ajutor pe suprafață pentru hamei, prevăzut la articolul 110n din Regulamentul (CE) nr. 1782/2003;
-
schemă de plată unică pe suprafață, prevăzută la articolul 143b din Regulamentul (CE) nr. 1782/2003;
(ii)
suprafața totală stabilită folosită pentru calculul coeficientului de reducere în cazul primei pentru produse lactate prevăzute la articolul 95 din Regulamentul (CE) nr. 1782/2003;
(iii)
cantitatea totală stabilită, în următoarele cazuri:
-
plăți suplimentare pentru producătorii de produse lactate, prevăzute la articolul 96 din Regulamentul (CE) nr. 1782/2003;
-
ajutor pentru tutun, prevăzut la articolul 110j din Regulamentul (CE) nr. 1782/2003, repartizat pe soiuri de tutun care figurează în anexa XXV la prezentul regulament;
(iv)
valoarea ajutorului pe hectar care trebuie acordat pentru fiecare categorie de plantații de măslini, în cazul ajutorului pentru plantații de măslini prevăzut la articolul 110g din Regulamentul (CE) nr. 1782/2003;
(d)
până la data de 31 martie din anul următor, valoarea informativă a ajutorului pe kg în cazul ajutorului pentru tutun prevăzut la articolul 110j din Regulamentul (CE) nr. 1782/2003, repartizat pe soiurile de tutun enumerate în anexa XXV la prezentul regulament și, după caz, pe categorie de calitate;
(e)
până la 31 iulie anul următor:
(i)
suprafața totală pentru care s-a plătit efectiv ajutorul în următoarele cazuri:
-
primă specială de calitate pentru grâul dur, prevăzută la articolul 72 din Regulamentul (CE) nr. 1782/2003;
-
primă pentru proteaginoase, prevăzută la articolul 76 din Regulamentul (CE) nr. 1782/2003;
-
ajutor special pentru orez, prevăzut la articolul 79 din Regulamentul (CE) nr. 1782/2003, repartizat între soiurile indica și japonica;
-
plată pe suprafață pentru fructele cu coajă lemnoasă, prevăzută la articolul 83 din Regulamentul (CE) nr. 1782/2003, repartizată între soiurile de arbori cu fructe cu coajă lemnoasă;
-
ajutor pentru culturi energetice, prevăzut la articolul 88 din Regulamentul (CE) nr. 1782/2003;
-
plată pe suprafață pentru marile culturi, prevăzute la articolul 100 din Regulamentul (CE) nr. 1782/2003, pe suprafață de bază în conformitate cu anexa IV la prezentul regulament și cu respectarea formatului standard descris în anexa IX la prezentul regulament;
-
ajutor special pentru bumbac, prevăzut la articolul 110a din Regulamentul (CE) nr. 1782/2003;
-
ajutor pentru plantații de măslini, prevăzut la articolul 110g din Regulamentul (CE) nr. 1782/2003, repartizat pe categorii;
-
ajutor pe suprafață pentru hamei, prevăzut la articolul 110n din Regulamentul (CE) nr. 1782/2003;
-
schema de plată unică pe suprafață, prevăzută la articolul 143b din Regulamentul (CE) nr. 1782/2003;
(ii)
cantitatea totală pentru care s-a plătit efectiv ajutorul în următoarele cazuri:
-
ajutor pentru cartofi cu fecule (în echivalent-feculă), prevăzut la articolul 93 din Regulamentul (CE) nr. 1782/2003;
-
primă pentru produse lactate, prevăzută la articolul 95 din Regulamentul (CE) nr. 1782/2003;
-
plăți suplimentare pentru producătorii de produse lactate, prevăzute la articolul 96 din Regulamentul (CE) nr. 1782/2003;
-
ajutor pentru semințe, prevăzut la articolul 99 din Regulamentul (CE) nr. 1782/2003, repartizat pe soiurile de semințe enumerate în anexa XI la Regulamentul (CE) nr. 1782/2003;
-
ajutor pentru tutun, prevăzut la articolul 110j din Regulamentul (CE) nr. 1782/2003, repartizat pe soiurile de tutun enumerate în anexa XXV la prezentul regulament și pe calitate;
-
plată cu caracter tranzitoriu pentru zahăr, prevăzută la articolul 110p din Regulamentul (CE) nr. 1782/2003;
(iii)
valoarea finală a ajutorului pe kg, în cazul ajutorului pentru tutun prevăzut la articolul 110j din Regulamentul (CE) nr. 1782/2003, repartizat pe grupele de soiuri de tutun enumerate în anexa XXV la prezentul regulament și, după caz, pe categorie de calitate;
(iv)
numărul total de prime plătite pentru ovine și caprine, în cazul primelor pentru ovine și caprine prevăzute la articolul 111 din Regulamentul (CE) nr. 1782/2003, folosind modelul de formular care figurează în anexa XII la prezentul regulament.
(2) În comunicările prevăzute la alineatul (1), suprafețele sunt exprimate în hectare cu două zecimale, cantitățile sunt exprimate în tone cu trei zecimale, iar numărul de solicitări este exprimat fără zecimală.
(3) În cazul modificării informațiilor necesare în conformitate cu alineatul (1), în special ca urmare a controalelor, corecțiilor sau îmbunătățirilor cifrelor anterioare, Comisiei i se va comunica situația actualizată în termen de o lună de la modificare.”
2.
Articolul 4 se modifică după cum urmează:
(a)
Alineatul (1) se înlocuiește cu următorul text:
„(1) Coeficientul de reducere al suprafeței în cazul menționat la articolul 75, la articolul 78 alineatul (2), la articolele 82 și 85, la articolul 89 alineatul (2), la articolele 98 și 143 și la articolul 143b alineatul (7) din Regulamentul (CE) nr. 1782/2003 sau coeficientul de reducere a cantităților, precum și criteriile obiective în cazul menționat la articolul 95 alineatul (4) din regulamentul respectiv, se stabilesc până la data de 15 noiembrie din anul respectiv, pe baza datelor comunicate în conformitate cu articolul 3 alineatul (1) literele (b) și (c) din prezentul regulament.”
(b)
Alineatul (2) se elimină.
3.
La articolul 14, alineatele (1) și (2) se înlocuiesc cu următorul text:
„(1) Comisiei i se comunică de către statele membre, până la 1 septembrie, lista soiurilor înregistrate în catalogul național, clasificate în conformitate cu criteriile stabilite la punctul 2 din anexa I la Regulamentul (CE) nr. 1785/2003 al Consiliului (3), în cazul modificării listei respective.
(2) În cazul Guyanei Franceze, informația referitoare la suprafețele menționate la articolul 3 alineatul (1) litera (c) punctul (i) se comunică pe baza mediei suprafețelor însămânțate în decursul celor două cicluri de însămânțare menționate la articolul 12 alineatul (2).
4.
La articolul 44, al doilea paragraf se înlocuiește cu următorul text:
„Comunicările cuprind, în special, următoarele informații:
(a)
suprafețele pentru fiecare specie de materie primă;
(b)
cantitățile din fiecare tip de materie primă și de produs finit obținut.”
5.
La articolul 62, termenii introductivi se înlocuiesc cu următorul text:
„În sensul aplicării articolului 102 alineatul (5) din Regulamentul (CE) nr. 1782/2003, statele membre stabilesc, până la data de 1 septembrie din anul pentru care se solicită plata pe suprafață, următoarele elemente:”
6.
Articolul 64 se înlocuiește cu următorul text:
„Articolul 64
Definiție
În sensul aplicării articolului 107 din Regulamentul (CE) nr. 1782/2003, prin «retragerea terenurilor din circuitul agricol» se înțelege întreruperea cultivării unei suprafețe eligibile pentru a beneficia de plată pe suprafață în conformitate cu articolul 108 din regulamentul respectiv.”
7.
Articolul 69 se înlocuiește cu următorul text:
„Articolul 69
Comunicări
Atunci când se constată o depășire a suprafețelor menționate la articolele 59 și 60, statul membru în cauză stabilește imediat, până la data de 15 noiembrie din anul în cauză, nivelul definitiv de depășire și notifică informația respectivă Comisiei până la data de 1 decembrie din anul în cauză. Datele folosite pentru calculul nivelului de depășire a unei suprafețe de bază se comunică în conformitate cu formatul din anexa VI.”
8.
Articolul 76 se înlocuiește cu următorul text:
„Articolul 76
Comunicare
Comisiei i se comunică de către statele membre, până la data de 31 octombrie din fiecare an, eventualele modificări aduse listei zonelor geografice care practică transhumanța menționate la articolul 114 alineatul (2) din Regulamentul (CE) nr. 1782/2003 și la articolul 73 din prezentul regulament.”
9.
Articolul 84 se modifică după cum urmează:
(a)
Alineatul (1) se înlocuiește cu următorul text:
„(1) Comisiei i se comunică de către statele membre, înainte de data de 1 ianuarie din fiecare an, orice eventuală modificare a părții drepturilor la primă transferate, care trebuie vărsată înapoi la rezerva națională în conformitate cu articolul 117 alineatul (2) din Regulamentul (CE) nr. 1782/2003 și, după caz, măsurile adoptate în temeiul articolului 117 alineatul (3) din regulamentul menționat.”
(b)
Alineatul (2) se modifică după cum urmează:
(i)
termenii introductivi se înlocuiesc cu următorul text:
„Comisiei i se comunică de către statele membre, folosind tabelul din anexa XIII, până la data de 30 aprilie din fiecare an:”;
(ii)
litera (e) se elimină.
10.
Articolul 106 se înlocuiește cu următorul text:
„Articolul 106
Comunicare
(1) Comisiei i se comunică de către statele membre, înainte de data de 1 ianuarie din fiecare an:
(a)
orice modificare a reducerii menționate la articolul 127 alineatul (1) al doilea paragraf din Regulamentul (CE) nr. 1782/2003;
(b)
după caz, orice modificare a măsurilor adoptate pentru aplicarea articolului 127 alineatul (2) litera (a) din regulamentul menționat.
(2) Statele membre informează Comisia, folosind tabelul din anexa XVIII partea 3, până la data de 31 iulie din fiecare an calendaristic:
(a)
cu privire la numărul de drepturi la primă care au fost cedate fără compensare rezervei naționale în urma transferului de drepturi fără transfer de exploatație în cursul anului calendaristic precedent;
(b)
cu privire la numărul de drepturi la primă nefolosite, menționate la articolul 109 alineatul (2), transferate rezervei naționale în cursul anului calendaristic precedent;
(c)
cu privire la numărul de drepturi la primă alocate conform articolului 128 alineatul (3) din Regulamentul (CE) nr. 1782/2003 în cursul anului calendaristic precedent.”
11.
Articolul 131 se modifică după cum urmează:
(a)
La alineatul (1), litera (a) se înlocuiește cu următorul text:
„(a)
până la 1 martie, pentru datele referitoare la anul precedent, numărul de viței pentru care s-a depus cerere de primă pentru abatorizare, cu precizarea dacă animalele au fost abatorizate sau exportate;”.
(b)
La alineatul (2), termenii introductivi de la litera (a) se înlocuiesc cu următorul text:
„până la 1 februarie pentru datele referitoare la anul precedent:”.
(c)
La alineatul (3), litera (a) se înlocuiește cu următorul text:
„(a)
până la 1 martie, pentru datele referitoare la anul precedent, numărul de bovine, altele decât vițeii, pentru care s-a depus cerere de primă pentru abatorizare, cu precizarea dacă animalele au fost abatorizate sau exportate;”.
(d)
La alineatul (4), litera (a) se înlocuiește cu următorul text:
„(a)
până la 1 februarie, pentru datele referitoare la anul precedent, numărul de bovine masculi pentru care s-a depus cerere de primă specială, repartizată pe grupe de vârstă și pe tip de animal (taur sau bou);”.
(e)
La alineatul (6), litera (a) se înlocuiește cu următorul text:
„(a)
după caz, în fiecare an până la 1 februarie, pentru datele referitoare la anul precedent, numărul de animale pentru care a fost acordată efectiv prima pentru desezonalizare, repartizată în funcție de prima sau a doua tranșă a primei speciale de care s-a beneficiat și numărul de agricultori corespunzător pentru fiecare din cele două grupe de vârstă;”.
12.
Articolul 169 se modifică după cum urmează:
(a)
Litera (b) se înlocuiește cu următorul text:
„(b)
cantitățile din fiecare tip de materie primă și de produs finit obținut.”
(b)
Literele (c), (d) și (e) se elimină.
13.
La articolul 171ai, temenii introductivi de la alineatul (1) se înlocuiesc cu următorul text:
„Statele membre comunică agricultorilor producători de bumbac până la data de 31 ianuarie din anul respectiv:”.
14.
Articolul 171bd se elimină.
15.
Anexa III se înlocuiește cu anexa I la prezentul regulament.
16.
Anexa VI se înlocuiește cu anexa II la prezentul regulament.
17.
Anexa IX se înlocuiește cu anexa III la prezentul regulament.
18.
Anexele XI și XII se înlocuiesc cu anexa IV la prezentul regulament.
19.
Anexa XIV se elimină.
20.
Anexa XVIII se înlocuiește cu anexa V la prezentul regulament.
21.
Anexa XXVIII se înlocuiește cu anexa VI la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 august 2006.

Labels: 5
6